ImagineEU konkurss
2023-12-13 | Veebis
Lase oma fantaasial lennata – kuidas peaks Euroopa Liit muutuma?
Kuidas saaks EList teha veelgi parema koha, kus elada? Euroopa kodanikualgatus on ELi kodanike võimalus esitada konkreetseid ELi õigusaktide ideid. ImagineEU konkurss innustab teismelisi pakkuma ideid, millest võiks ühel päeval saada Euroopa kodanikualgatuse teema!
Auhind

Kolm võidutiimi võidavad 21.–23. märtsini 2024 toimuva reisi Euroopa Liidu südamesse – Brüsselisse.
Reisi ajal kohtub tiim Euroopa institutsioonide esindajatega, kes jagavad teavet selle kohta, kuidas kujundatakse ELi poliitikat ja õigusakte ning kuidas ELi kodanikud saavad osaleda Euroopa kodanikualgatuses.

Loe rohkem siit.

Kandideeri EuroPeers võrgustiku liikmeks
2023-12-13 - 2024-01-15
Erasmus+ ja Euroopa Solidaarsuskorpuse Agentuur otsib uusi noori liitumaks EuroPeers võrgustikuga! Kandideeri kui oled vanuses 13-30, oled osalenud Erasmus+ või Euroopa Solidaarsuskorpuse projektis ja Sul on võimalus panustada võrgustikku!

Kandideeri kui sa oled:

noor vanuses 13-30;
sul on kasvõi ühe Erasmus+ ja/või Euroopa Solidaarsuskorpuse projekti kogemus;
seiklushimuline, motiveeritud, hea tiimimängija, ajaplaneerija ning algatusvõimeline;
valmis osalema võrgustikukohtumistel ja vahekohtumistel veebis;
panustama võrgustiku tegevustesse aktiivselt 2024. aasta lõpuni;
valmis läbi viima iseseisvalt infotegevusi.

Valituks osutunutele on ette valmistatud:

aasta pikkune arenguprogramm. Programmi raames arendatakse noores avaliku esinemise ja oma loo vestmise oskust, ürituskorralduse ja meeskonnatöö kompetentse*;
võimalused osaleda nii eestisisestel kui rahvusvahelistel koolitustel;
tööriistad, kuidas Erasmus+ ja Euroopa Solidaarsuskorpuse programmide maailmas toimetada;
võrgustikutöös osalemine ning tegevused selle raames on osalejatele kaetud;
noortelt oodatakse aktiivset panustamist võrgustikutöösse ning omaalgatuslikke ja agentuuri kutsel infotegevuste läbiviimist.

Võrgustikku kandideerimiseks täida ära see vorm ning pane teele hiljemalt 15.01.2024.
Võrgustikku valitakse ankeedi alusel 15 noort ning otsusest informeeritakse valituid hiljemalt 31.01.2024.
Loe lisa siit.

Lisainfo: Laura Kiviselg, laura.kiviselg@harno.ee.

Videokonkurss „Huviharidus trendide maailmas“
2023-12-28 - 2024-02-11
Eesti Huvikoolide Liit kutsub 7-19aastaseid huvikooli õpilasi osalema noorte videokonkursil “Huviharidus trendide maailmas”. Kasuta suurepärast võimalust loominguliselt näidata maailmale, nii noorele kui vanale, mida Sina mõtled.

Nendele küsimustele otsimegi just noorte endi abiga vastuseid:

Kas huviharidus saab trendide maailmas hästi hakkama?
Kas huviharidus peaks rohkem käima kaasas uuendustega või hoidma just stabiilset joont?
Kuidas saaks trende kasutada huvihariduse edendamiseks ning milliseid ohte peidavad endas kiired uuendused haridusmaastikul?
Kuidas mõjutab internet ja sotsiaalmeedia huviharidust?
Trendid vs. traditsioonid?

* TREND tähendab mingisugust suunda, kallakut, suunitlust või moodi. Seda iseloomustab lühiajalisus, pidev muutumine ning populaarsus. Erinevaid trende võib kohata moes, sotsiaalmeedias, majanduses ja kultuuris.

Kuidas osaleda?

1. Loo lühivideo:
Tee video, milles vastad küsimustele, kuidas saab hakkama huviharidus pidevalt muutuvas maailmas või mis on selle eelised ja/või puudused. Kasuta või näita videos midagi, mis sind inspireerib või milles oled kirglik.
2. Laadi video üles:
Jaga oma videot meiega hiljemalt 11. veebruariks 2024
3. Jälgi tulemusi:
Parimad videod valitakse välja rahvahääletuse teel ning võitjad kuulutatakse välja 25. veebruaril 2024. Ootame põnevusega Sinu loomingut!

Konkurssi puudutavate küsimuste või rõõmude korral võta ühendust Noorteaktiivi eestvedaja Janetiga janet@huvikoolideliit.ee.
Rohkem infot ja registreerimine: https://huvikoolideliit.ee/noor-osale-videokonkursil-huviharidus-trendide-maailmas/

Kandideeri: projektikirjutamise laager 13-30a noortele
2023-12-28 08:00 - 2024-01-03 23:59 (Europe/Helsinki)
Projektikirjutamise laager on mõeldud 13-30 aastastele noortele, kes tahavad kirjutada mõnda projekti, plaanivad esitada projekti Erasmus+ või Euroopa Solidaarsuskorpuse taotlusvooru (kas 20.02.2024 või 07.05.2024) ja vajavad projekti kirjutamiseks professionaalset nõu ja tuge.

Projektikirjutamise laager annab osalejatele võimaluse:

arendada oma ideest kvaliteetse Erasmus+ või Euroopa Solidaarsuskorpuse programmi taotluse,
saada nõu ja tuge agentuuri ekspertidelt,
võtta aeg maha ja keskenduda oma tiimis projekti planeerimisele.

Laagris osalevad 2-5 liikmelised tiimid. Kaasa võib võtta ka juhendaja (noorsootöötaja, õpetaja, mentori). Kui kõigi grupiliikmete vanus on alla 18, siis on juhendaja kaasamine kohustuslik.
Ootame, et kirjeldaksite oma esialgset ideed ja laagris osalemise motivatsiooni kandideerimisvormis. Kandideerimise tähtaeg on 3.01.2024.

Uuri ettevalmistuseks lisa taotlusvoorude sisu ja tähtaegade kohta:

Erasmus+ noortevahetus (rahvusvaheline)
Erasmus+ osalusprojekt (kohalik või rahvusvaheline)
Euroopa Solidaarsuskorpuse solidaarsusprojekt (kohalik)

Laager toimub 19.-21. jaanuaril Tallinnas. Selleks, et projektiidee jõuaks piisavalt küpseda, on vaja kõigil kolmel päeval kohal olla. Laager algab reede pärastlõunal (kogunemine kell 15.30) ja lõpeb pühapäeva lõunal (kell 14.30).
Laagris on kaks töökeelt: eesti ja vene keel. Vajadusel saab personaalset nõustamist ka inglise keeles.
Laagris osalemine on tasuta. Tallinnast väljastpoolt tulijatele organiseerime majutuse ja samuti katame transpordikulud.
Täpsema info laagris osalemise kohta saadame hiljemalt 4.01.2024.

Täpsem info:
Karin Öövel (karin.oovel@harno.ee, +372 55919229)
Erasmus+ ja Euroopa Solidaarsuskorpuse agentuuri noorteprogrammide keskus
Haridus- ja Noorteamet
Tõnismägi 11
10119 Tallinn

Noorsootööprojektide infotund
2024-01-08 12:00 - 13:30 (Europe/Helsinki) | Veebis
Infotunnis saab ülevaate projektitüüpide olemusest ning tutvustatakse taotlustingimusi ja vastatakse küsimustele.

Kava:
12.00-12.45 noorsootöötajate õpiränne
12.45-13.30 suuremahulised koostööprojektid ja väikeprojektidRegistreerimine on avatud kuni 7.01.2024. Registreerunud osalejatele saadetakse seminari toimumise link 8. jaanuari hommikul. NB! Infotundi ei salvestata!

Noorsootööprojektide alla kuulub kolm projektitüüpi:

1) noorsootöötajate õpiränne, millega rahastatakse noortega töötavate inimeste rahvusvahelisi õppevisiite, töövarjutamisi, seminare ja koolitusi;
2) suuremahuline koostööprojekt uuenduslike tavade arendamiseks ja jagamiseks ning noortevaldkonnas tehtava töö kvaliteedi tõstmiseks;
3) väikeprojekt: sarnane nagu eelmine, kuid tegevused toimuvad väiksemas mahus ja lühema aja vältel, suunatud esmataotlejatele.

Järgmised taotlustähtajad on veebruaris (noorsootöötajate õpiränne) ja märtsis (rahvusvahelised koostööprojektid) 2024. Soovijatel on võimalik saada eelnevalt individuaalset nõustamist või saata oma projekti mustand üle vaatamiseks ja kommenteerimiseks. Täpsem info nõustamise kohta: noustamine@harno.ee

Kui infotunni kohta on küsimusi, siis palume pöörduda Erasmus+ noortevaldkonna õpirände koordinaatori Maarja Tamm’e poole (maarja.tamm@harno.ee, 69 79 217).

Noorteprojektide infotund
2024-01-15 15:00 - 16:30 (Europe/Helsinki) | Veebis
Nii Erasmus+ kui ka Euroopa Solidaarsuskorpus ootavad taotlejaid osa võtma selle aasta esimestest taotlusvoorudest, mis toimuvad 20. veebruaril kell 13:00. Infotund annab helikopter-ülevaate kolmest tegevusvõimalusest:

Erasmus+ noortevahetus (rahvusvaheline tegevus)
Erasmus+ osalusprojekt (kohalik või rahvusvaheline tegevus)
Euroopa Solidaarsuskorpuse solidaarsusprojekt (kohalik tegevus)

Infotund toimub 15.01.2024 kell 15:00-16:30 veebikeskkonnas Zoom:

Tutvustame projektide üldist olemust ja kvaliteedinõudmisi
Selgitame projektide tingimusi ja eelarvet
Toome näiteid tehtud projektidest
Vastame kõikidele küsimustele

Tule infotundi ja saad teada, millised võimalused 2024. aastal noortele avanevad.
Registreerimine on avatud kuni 10. jaanuarini ja Zoomi lingi saadame kõigile registreerunutele 11. jaanuaril.
Registreeri osalejaks siin!
Täpsem info:
Karin Öövel (karin.oovel@harno.ee, +372 55919229)

Infotund: Discover EU kaasatuse projektid
2024-01-22 16:00 - 17:00 (Europe/Helsinki) | Zoom
DiscoverEU on Erasmus+ programmi tegevus, mis annab 18-aastastele Euroopa noortele võimaluse rongiga reisides Euroopat avastada. Tegevuse käigus õpitakse tundma erinevaid kultuure, saadakse uusi tutvusi ning harjutatakse võõrkeeli.
DiscoverEU kaasatuse projektide eesmärgiks on võimaldada vähemate võimalustega noortel osaleda DiscoverEU-s võrdväärselt eakaaslastega.
DiscoverEU kaasatuse projektide raames saavad reisitoetust taotleda organisatsioonid ja mitteformaalsed noorterühmad ainult vähemate võimalustega noortele. Ühel reisil saab korraga osaleda 1–5 noort.
Infotund toimub Zoomis ja seal saab ülevaate:

taotlustingimustest
rahastusskeemist
taotlemisprotsessist

Registreerumine siin.
Link saadetakse registreerunutele paar päeva enne ürituse toimumist.
Tutvu DiscoverEU kaasatusega juba nüüd SIIT.
Lisainfo:
Kaasatus ja mitmekesisus Mirjam Kodi, mirjam.kodi@harno.ee
DiscoverEU Lisete Tammeveski, lisete.tammeveski@harno.ee
Allikas: https://euroopanoored.eu/uudised/disovereu-kaasatuse-projektide-infotunnid-toimuvad-22-ja-29-jaanuar/

Küsitlus “YouthInfoQuest” uurib noorte infovajaduste ja eelistuste kohta
2024-01-28 - 2024-03-15 | Veebis
Noorteinfoportaal Teeviit kutsub kuni 30. aastaseid noori üles vastama küsitlusele noorteinfo teemalisele “YouthInfoQuest”. Küsitlusele on võimalik vastata noortel üle Euroopa ja see on kättesaadav 19 eri keeles.

Küsitluse eesmärk on kaardistada noortele huvipakkuvad teemad, noortele atraktiivsed infokanalid ja lemmik sotsiaalmeedia ning veebipõhised infoallikad. Samuti uuritakse noorte käest nende arvamust usaldusväärsete infoallikate, info leidmisega seotud väljakutsete ja infost arusaadavuse kohta.
Küsitlusele vastama asudes tuleb valida vastamiseks eesti keel.

Vasta küsitlusele SIIN

Küsitlus on avatud 14.11.2023-15.03.2024.
Infoks:

Küsitlust viib läbi ERYICA (European Youth Information and Counselling Agency) ja küsitlust levitavad riikides ERYICA liikmed (sh Haridus- ja Noorteamet).
Küsitluse ettevalmistamisel ja tulemuste hindamisel on koostööpartneriks Abo Akademi Ülikooliga Soomest.
Küsitlus toimub Typeform platvormil.

Küsitluse pikk link: v7obax5m3y0.typeform.com/to/vEvXbcDv .

Lisainfo:
Kadri Koort
Valdkonnajuht
Noorteosakond
Haridus- ja Noorteamet
mob 5695 5279
kadri.koort@harno.ee
www.harno.ee

Kandideeri LevelUP! 2024 koolitusele Belgias
2024-01-29 | Brüssel
LevelUp! 2024 toimub 12.-13. aprillil Euroopa Parlamendis Brüsselis.
LevelUP on kahepäevane koolitus tugevdamaks demokraatlikke väärtusi ning edendamaks aktiivset osalemist Euroopa Parlamendi valimistel. Ürituse raames on võimalik suhelda noortega üle Euroopa, politikakujundajate, ekspertide ja teistega.
Kandideerida saavad 16.-35. aastased noored ning kokku otsitakse8 noort! Kaetud on transpordi- ja majutuskulud.
Esita enda kandidatuur Eesti Noorteühenduste Liidule siin. Kandideerimine kestab kuni 29. jaanuarini 2024.

Allikas: Eesti Noorteühenduste Liidu uudiskiri

Infotund: Discover EU kaasatuse projektid
2024-01-29 13:00 - 14:00 (Europe/Helsinki) | Zoom
DiscoverEU on Erasmus+ programmi tegevus, mis annab 18-aastastele Euroopa noortele võimaluse rongiga reisides Euroopat avastada. Tegevuse käigus õpitakse tundma erinevaid kultuure, saadakse uusi tutvusi ning harjutatakse võõrkeeli.
DiscoverEU kaasatuse projektide eesmärgiks on võimaldada vähemate võimalustega noortel osaleda DiscoverEU-s võrdväärselt eakaaslastega.
DiscoverEU kaasatuse projektide raames saavad reisitoetust taotleda organisatsioonid ja mitteformaalsed noorterühmad ainult vähemate võimalustega noortele. Ühel reisil saab korraga osaleda 1–5 noort.
29.01.2024 kl 13-14 infotund toimub Zoomis ja seal saab ülevaate:

taotlustingimustest
rahastusskeemist
taotlemisprotsessist

Registreerumine siin.
Link saadetakse registreerunutele paar päeva enne ürituse toimumist.
Tutvu DiscoverEU kaasatusega juba nüüd SIIT.
Lisainfo:
Kaasatus ja mitmekesisus Mirjam Kodi, mirjam.kodi@harno.ee
DiscoverEU Lisete Tammeveski, lisete.tammeveski@harno.ee
Allikas: https://euroopanoored.eu/uudised/disovereu-kaasatuse-projektide-infotunnid-toimuvad-22-ja-29-jaanuar/

Konkurss vabadele õppekohtadele noorsootöö õppekaval
2024-02-02 - 2024-02-15
Tartu Ülikooli Narva Kolledž avas konkurssi vabadele õppekohtadele noorsootöö õppekaval
Kuni 15.02.2024 on võimalus kandideerida noorsootöö õppekava vabadele kohtadele:

õppekava vahetust taotlevad üliõpilased,
õppevormi vahetust taotlevad üliõpilased,
õppetöö asukoha vahetust taotlevad üliõpilased,
reimmatrikuleerimise taotlejad,
teistest kõrgkoolidest ületulijad,
eksternid ja Tartu Ülikooli täiendusõppijana vastava õppekava aineid läbinud isikud,
isikud, kes on õppinud Tartu Ülikoolis mõne muu õppekava alusel ja selle õppest eksmatrikuleeritud.

Vabale õppekohale kandideerimisel peab olema sooritatud nõutud õppeained, mis sobivad noorsootöö õppekavasse, järgmise semestri alguseks nõutud mahus:
1. õppeaasta – sügissemester -; kevadsemester 23 EAP.
2. õppeaasta – sügissemester 45 EAP; kevadsemester 68 EAP.
Avaldus: Natalia Kravtšenko natalia.kravtsenko@ut.ee.
Lisainfo: Birgit Villum birgit.villum@ut.ee ja Tartu Ülikooli veebist.

Kandideeri: Erasmus+ ja ESK noorte töögrupp
2024-02-09 00:00 - 2024-02-26 23:30 (Europe/Tallinn) | Tallinn
Erasmus+ ja Euroopa solidaarsuskorpuse agentuur kutsuvad 15-19 aastaseid noori liituma töögrupiga, mille eesmärk noorte ideede ja mõtete koondamine rahvusvaheliste noortevõimaluste teemal. Kohtumine toimub juba 9.-10. märtsil ja osalemise soovist tuleb teada anda hiljemalt 26. veebruariks.

Töögruppi oodatakse noori, kes pole varem üheski Erasmus+ ega Euroopa Solidaarsuskorpuse projektis osalenud ja võib-olla pole neist isegi mitte kuulnud. Tegemist on kahepäevase üritusega, mis koosneb kahest osast:

ühelt poolt uuritakse noorte huvide, vajaduste ja takistuste kohta, mis mõjutavad Erasmus+ või Euroopa Solidaarsuskorpuse programmis (mitte) osalemist,
teiselt poolt viiaksenoored kokku päris projektitegijatega, et teada saada, milliseid võimalusi programmid noortele pakuvad.

Töögrupp toob kokku 15-20 noort erinevatest Eesti piirkondadest ja esimese asjana saame omavahel tuttavaks ja loome mugava õhkkonna. Kahe päeva jooksul toimuvad grupiarutelud, juhtumianalüüsid, avatud intervjuud ja muud huvitavat. Teisel päeval saame muuhulgas kokku noortega, kel on erinevates projektides osalemise kogemus ja kes soovivad oma lugusid jagada.

Veel olulist:

Töögrupp toimub eesti keeles.
Laupäeval koguneme alates 10.30 ja pühapäeval lõpetame hiljemalt kell 16.00.
Tegevus toimub Tallinnas Studio Mindz ruumides Telliskivis. Majutus on korraldatud seal samas lähedal neile, kellel vaja.
Osalejatele on kaetud majutus-, toitlustus- ja transpordikulud. Majutus on korraldatud 2-kohalistes tubades.
Töögruppi modereerib Mikhail Mogutov, kes on Narvas tegutsev koolitaja, õppenõustaja ja noorsootöötaja. Ta on õppinud psühholoogiat ja hiljuti lõpetas teadusmagistri hariduse valdkonnas Hollandis.

Töögrupis osaledes aitad E+ ja ESK agentuuril paremini oma tööd teha, saad tuttavaks teiste noortega ja õpid uusi asju, mida varem ei teadnud. Kui oled huvitatud, siis pane oma ankeet teele hiljemalt 26. veebruaril.

REGISTREERUMINE

Allikas: Erasmus+ veebileht
Lisaküsimuste korral pöördu Karin Ööveli poole karin.oovel@harno.ee või 55919229.

21.02 online-fookusgrupp: vaimse tervise kirjaoskuse podcast
2024-02-21 18:00 - 19:30 (Europe/Tallinn) | Veebis
Kutsume 18-30aastaseid noori osalema fookusgrupi kohtumisel Teamsis. Kohtumise fookuses on vaimse tervise kirjaoskuse teemalise podcasti sisu ja saatekülaliste leidmine. Kohtumine toimub inglise keeles ja on ERYICA “YIMinds” projekti tegevus.

Veebikohtumise eesmärk on koguda sisendit podcastide episoodisesse (4 tk) ja leida potentsiaalseid külalisi (4 noort). Osalema oodatakse noori, kel on positiivsed kogemused seoses vaimse tervise info ja abi saamise osas noorsootöö, noorteinfo või vaimse tervise teenuste kaudu.

Ootused osalejale:

Võtta osa veebikohtumiselt ning jagada oma kogemusi seoses vaimse tervise info, abi ja toe kättesaamisega.
Hea inglise keele oskus.
Erialane taust on seotud noorsootööga, noorteinfotööga või vaimse tervise valdkonnaga.

Võimalused osalejatele:

Aidata kaasa YiMindsi projekti õnnestumisele.
Osaleda podcastide episoodide lõplikus sisukujunduses.
Võtta osa külalisena podcastis ja jagada oma kogemusi.
Osaleda aprillis toimuval rahvusvahelisel õppevisiidil (Tallinn, Eesti)*.

*Planeeritud kuupäevad on 9. ja 10. aprill 2024. Kokku kutsutakse kohtumisele ja podcasti 4 noort. Kaetakse majutus- ja reisikulud. Tegevust korraldab Haridus- ja Noorteamet.

Kuidas osaleda?

Kuupäev: 21.02.2024 kell 18.00-19.30
Kui oled huvitatud, registreeru siin enne 15.02.2024.

Loe ERYICA “YIMinds” projektist lähemalt siit.

Lisainfo:
Kadri Koort
Valdkonnajuht
Noorteosakond
Haridus- ja Noorteamet
mob 5695 5279
kadri.koort@harno.ee
www.harno.ee

E-tund "AI: inimkonna hukatus või usaldusväärne abimees?"
2024-02-22 12:00 - 13:00 (Europe/Tallinn)
Tartu Ülikooli meediapädevuse nooremteadur Maia Klaassen räägib gümnasistidele loengus “AI: inimkonna hukatus või usaldusväärne abimees?” tehisintellekti tulevikuväljavaadetest.
Arutletakse, kuidas AI võib kujundada meie elu positiivselt ja millised ohud sellega kaasnevad.
‘Rohkem infot leiate peagi aadressilt: https://etunnid.tagasikooli.ee/tulekul-e-tunnid/

Tallinna Tehnikaülikooli Avatud uste päev
2024-02-27 - 2024-02-28 | Tallinna Tehnikaülikool, Ehitajate tee 5, Tallinn, 12618, Estonia
Avame oma uksed esmakordselt tervelt kaheks päevaks, et Sul oleks võimalus tutvuda TalTechiga Sulle sobival päeval ja piisavalt põhjalikult. Tule kasvõi mõlemal päeval, sest programm võib olla mõnevõrra erinev!
Kahe päeva vältel saad:

Koguda Tudengimajas toimuval erialade messil infot meie kõikide teaduskondade, erialade ja sisseastumistingimuste kohta.
Osaleda peahoone aulas Eestis täiesti ainulaadsel Labürindijooksul, mille 15 parimat abiturienti saavad tuleval suvel automaatselt õppekoha Tallinna Tehnikaülikooli vabalt valitud õppekaval (v.a arhitektuur).
Külastada meie õppejõudude ja teadlaste põnevaid loenguid.
Harjutada kätt praktilistes töötubades.
Tutvuda Eesti kõige ägedama tudengieluga.
Osaleda ringkäikudel ja tutvuda Põhjamaade ainsa nii suure linnakuga (õppehooned, laborid, ühiselamud, spordihoone).
Külastada ülikoolilinnaku mugavaimat õpikeskkonda – tule raamatukokku!
Nautida disaini ja insenerikunsti Tehnikaülikooli muuseumi uuel näitusel “Ain Toim. Insenerikunst”.

Lisainfo ja registreerimine TalTechi kodulehelt.

Tartu Tervishoiu Kõrgkooli avatud uste päev
2024-02-27 10:00 - 15:00 (Europe/Tallinn) | Tartu Tervishoiu Kõrgkool, Nooruse 5, Tartu, Eesti
Tule saa osa Tartu Tervishoiu Kõrgkooli avatud uste päevast, mis toimub 27. veebruaril kõrgkoolis!
Avame oma uksed kõigile huvilistele, kes soovivad ennast siduda tervishoiu- ja sotsiaalvaldkonnaga. Päeva alustame põneva konverentsiga, kus saad kuulda sellest, kuidas valida endale õige eriala ning millised on olnud meie õppurite kogemused. Samuti saad teada, miks astuda just Tartu Tervishoiu Kõrgkooli ja milliseid põnevaid tegevusi saad teha õppetöö kõrvalt. Samuti anname ülevaate meie vilistlaste kogemustest pärast kõrgkooli lõpetamist. Konverentsiosast teeme ka otseülekande veebi. Konverentsi juhib mitmekülgne Viktor Tund, kes tegeleb nii ettevõtlusega, aga hoolitseb ka selle eest, et tudengisport oleks tasemel!
Konverentsi päevakava
10:00-10:15 Avasõnad ning kõrgkooli rektori Ulla Preedeni tervitus
10:15-10:30 “Kõrgkooli kandideerimise ABC” – räägime üle kõige olulisemad kuupäevad ning tingimused kõrgkooli kandideerimisel.
10:30-10:50 “Üliõpilaselu kõrgkoolis” – üliõpilasesindus ning spordiesindus räägivad oma tegemistest ning teevad sissevaate tudengiellu
10:50-11:10 “Minu teekond kõrgkooli” – meie praegused tudengid arutlevad kõrgkoolis õppimise ja karjäärivalikute teemadel
11:10-11:30 “Elu pärast kõrgkooli” – kõrgkooli lõpetanud vilistlased räägivad, kuidas neil läinud on ning mida nad oma õpingutest kaasa on võtnud
Pärast konverentsi toimub lühike vaheaeg, mille jooksul on võimalik:

Nautida meie sponsorite üllatusi
Suhelda üliõpilasesindusega
Küsida vastuvõtuga seotud küsimusi
Panna proovile oma teadmised ja oskused verevõtmisest või suhkrust
Mõõta kätes olevat jõudu
Einestada kõrgkooli kohvikus
Vaadata iseseisvalt ringi kõrgkooli peal

Alates kell 12.15 on võimalik osa võtta põnevatest töötubadest ning osaleda majatuuridel.
Lisainfo ja registreeerimine Tartu Tervishoiu Kõrgkooli kodulehelt.

Sisekaitseakadeemia avatud uste päev
2024-02-28 10:00 - 15:00 (Europe/Tallinn) | Sisekaitseakadeemia Tallinna õppekeskus, Kase 61, Tallinn, Eesti
Sisekaitseakadeemia avab oma Tallinna õppekeskuse uksed 28.02.2024
Tule meile külla!
Päev algab info jagamisega erinevate kolledžite, erialade ning sisseastumistingimuste kohta. Päeva jooksul saad ülevaate nii õppimisvõimalustest kui ka vaba aja veetmise, sportimisvõimaluste, elamis- ja olmetingimuste kohta. Õppurite tegemistest annab ülevaate üliõpilasesindus.
Sul on võimalus piiluda sisse põnevatesse õpperuumidesse, saada osa õppeprotsessidest ja jalutada ringi majas, mis avalikuks külastamiseks on tavapäraselt piiratud.
Lisainfo ja registreerumine Sisekaitseakadeemia kodulehel.

Eesti Lennuakadeemia Lahtiste uste päev
2024-02-28 10:00 - 15:30 (Europe/Tallinn) | Eesti Lennuakadeemia, Lennu 40, Reola küla, Kambja vald, 61707, Eesti
Eesti Lennuakadeemia avab oma uksed kõikidele lennundushuvilistele 28. veebruaril kell 10.00-15.30.
Päeva jooksul saab osaleda erinevates loengutes ja töötubades, tunda ennast piloodina lennusimulaatoris ja tulevase lennundusinsenerina meie õppeangaaris.
Lahtiste uste päeval osalemiseks tuleb eelnevalt registreeruda. Selleks tee oma valikud ajakavas ja jälgi, et soovitud tegevuste ajad ei kattuks.
Lisainfo ja registreerimine Eesti Lennuakadeemia kodulehel.

Tallinna Ülikooli Avatud uste päev
2024-02-28 10:00 - 16:00 (Europe/Tallinn) | Tallinna Ülikool
Sel aastal avanevad Tallinna Ülikooli linnaku uksed kõigile huvilistele 28.02.2024 kell 10.00-16.00.
Sind ootavad traditsioonilised infotunnid, karjäärinõustajad, instituudid, üliõpilaskond ja loomekollektiive tutvustav laada-ala, et saaksid tutvuda õppekavadega, inimestega ja linnakuga.
28.02.2024 infotunnid toimuvad Tallinna Ülikooli ruumis A-002 (Maximum) – Narva mnt 29.

Registreerimine ja lisainfo Tallinna Ülikooli kodulehel.

Tartu Kõrgema Kunstikooli Pallase lahtiste uste päev
2024-02-28 11:00 - 15:00 (Europe/Tallinn) | Tartu Kõrgem Kunstikool Pallas, Tähe 38b, Tartu, Eesti
Pallas kutsub külla ja õppekavadega tutvuma kolmapäeval, 28. veebruaril kell 11-15. Üritused, töötoad, avatud loengud toimuvad kõikides osakondades ning ka ringkäik viib üliõpilasesinduse juhatusel kõikidesse õppehoonetesse (Tähe 38b, Toltsoi ja Eha). Juhised kohale tulekuks leiate siit.
Lahtiste uste päev Pallases (täpsem kava allpool):
kl 11-12 tegevused osakondades
kl 12-14 ringkäik kõikidesse osakondadesse
kl 14-15 tegevused osakondades
Lisainfo ja registreerimine Pallase kodulehel.

Delta karjääripäev 2024
2024-02-28 11:00 - 16:00 (Europe/Helsinki) | Tartu
Delta karjääripäev toob ühe katuse alla Eesti mainekamad ettevõtted ja asutused ning karjäärivõimalustest huvitatud üliõpilased! Tänavune karjäärimess toimub kuuendat korda 28. veebruaril Tartu Ülikooli akadeemilises spordiklubis.
Sel päeval muutub ülikooli spordiklubi põnevaks kohtumispaigaks, kus ettevõtted ja asutused IT, matemaatika, statistika, robootika, elektroonika, arvutitehnika ja majanduse vallast on kohal, et tutvustada oma praktika- ja karjäärivõimalusi Tartu Ülikooli üliõpilastele. Samuti on üles seatud otsestuudio, kus toimuvaid vestlusi kantakse üle ka veebis ja üliõpilased on oodatud osalema ka messimängus.

Ettevõtted ja asutused on oodatud üritusele registreeruma kuni 29. jaanuarini.
Rohkem teavet leiad karjääripäeva kodulehelt: https://ut.ee/et/sisu/delta-karjaaripaev-2024
Küsimuste korral kirjuta aadressile: deltakarjaaripaev@ut.ee

Delta karjääripäeva korraldavad Tartu Ülikooli arvutiteaduse instituut, majandusteaduskond, matemaatika ja statistika instituut ning tehnoloogiainstituut.

Eesti Maaülikooli Avatud uste päev
2024-02-28 12:00 - 17:00 (Europe/Tallinn) | Eesti Maaülikooli Metsamaja, Kreutzwaldi 5, Tartu, Eesti
28. veebruaril 2024 kell 12 Tehnikamajas (F. R. Kreutzwaldi 56, Tartu)
Tule ja saa teada, mida maaülikoolil on Sulle pakkuda! Õppimisvõimalused, tudengielu, sisseastumine ja tulevik. Kohtuda saab meie tegusate tudengiseltsidega.
Üliõpilased räägivad oma erialavalikust ning sellest, millele tasub õpingute käigus tähelepanu pöörata. Kavas on põnevad töötoad, ekskursioonid ning ka mõned üllatused. Osalejate vahel loosime välja maaülikooli auhindu!
Lisainfo ja registreerumine Eesti Maaülikooli kodulehel.

EKA avatud uste päev
2024-02-29 10:00 - 16:00 (Europe/Tallinn) | Eesti Kunstiakadeemia, Põhja puiestee 7, Tallinn, 10412, Eesti
Kui tähekombinatsioon E, K ja A paneb sind pead pöörama ja kõrvu kikitama, siis võta kätte punane pliiats ja tõmba kalendrisse 29. veebruari ümber üks rasvane ring. Sest just siis teeme me lahti Kunstiakadeemia uksed ja aknad ning kutsume sisse kõik huvilised!
Avatud uste päeval on võimalik tutvuda EKA erialadega, kohtuda tudengite ja õppejõududega, vaadata ringi EKA auhinnatud hoones ning saada väärtuslikku infot ettevalmistuskursuste, sisseastumise, õppimise ja tudengielu kohta.
Toimuvad teaduskondade ja erialade tutvustused, töötoad, välkloengud, majatuurid, portfoolio konsultatsioonid jpm. Terve päeva vältel on avatud infopunkt, mõnus olelemisala, tudengikohvik ning väljapanekud majas sees ja majast väljas. Tule kohtu oma tulevikuga – olgu selleks arhitektuur, disain, kunst või teadus!
Loe täpsemalt: EKA kodulehelt

Tartu Ülikooli lahtiste uste päev
2024-02-29 10:00 - 16:00 (Europe/Tallinn) | Tartu Ülikooli Raamatukogu, W. Struve 1, Tartu, 50091, Eesti
29. veebruaril toimub Tartu Ülikooli raamatukogus ja üle terve linna lahtiste uste päev, kuhu oodatakse kõiki, kes tunnevad huvi Tartu Ülikoolis õppimise vastu.
Huvilised saavad kuulata konverentsi, mille raames räägitakse, kuidas saada üliõpilaseks ja jõuda vilistlase staatuseni. Samuti arutletakse selle üle, mis toimub ülikooli ajal ja pärast seda. Messialal saab tutvuda erialadega ja ülikooli rohkete võimalustega. Töötubades üle linna on võimalik katsetada erialade sobivust ja avastada uusi erialasid. Muu hulgas on võimalik käia tasuta ülikooli muuseumides ning tutvuda Tartu Ülikooli põneva peahoone ja ühiselamutega.

Lisainfo ja registreerimine Tartu Ülikooli kodulehel.

Koolinoorte konkurss “Koos suudame”
2024-03-01 - 2024-04-01 | Veebis
Siseministeerium koostöös Proovikivi algatusega kutsub kõiki koolinoori osalema konkursil “Koos suudame”.
Konkursi eesmärk on innustada noori koostööle eakaaslastega, et end üheskoos meeskonnana proovile panna ja mõelda oma kohaliku kogukonna või kasvõi kogu ühiskonna probleemidele ning sellele, kuidas koos oma meeskonnaga ning kogukonna liikmetega neid probleeme kodanikualgatuse korras lahendada.
Konkursile esitatud projektid võivad sündida nii formaalse kui mitteformaalse õppe raames koolis ja/või noortekeskustes. Eriti ootame projekte, mis on valminud ainetevahelise lõimingu, projektipõhise õppe, loovtööde, uurimustööde, ettevõtlusõppe, maailmahariduse, kogukonnapraktika kontekstis.
Kas oled valmis põnevaks väljakutseks?
Vaata täpsemalt Koos suudme konkursi lehelt!

Tartu Ülikooli Viljandi Kultuuriakadeemia virtuaalne lahtiste uste päev
2024-03-01 11:00 - 15:45 (Europe/Tallinn) | Veebis
TÜ Viljandi kultuuriakadeemia virtuaalne lahtiste uste päev toimub 1. märtsil 2024. Infotundides saad ülevaate kultuuriakadeemia õppekavadest ja erialadest ning võimaluse küsida programmijuhtidelt sisseastumise ja õppega seotud küsimusi.
Vaata lisainfot TÜ Viljandi Kultuuriakadeemia kodulehelt.

Tallinna Tehnikakõrgkooli Inseneeria karjääripäev + avatud uksed 2024
2024-03-04 10:00 - 15:00 (Europe/Tallinn) | Tallinna Tehnikakõrgkool, Pärnu maantee 62, Talllinn, Eesti
Tallinna Tehnikakõrgkooli avatud uste päev + Inseneeria karjääripäev toob ühe katuse alla kokku nii inseneeriaõppest huvitatud gümnaasiumi ja kutsekooli õpilased kui ka uudishimulikud tudengid. Üliõpilane võib messilt leida endale sobiva praktikakoha, gümnaasiumi- ja kutsekooliõpilased saavad heita esimese pilgu oma tulevastele tööandjatele ning Tallinna Tehnikakõrgkooli erialadele.
Messil on kohal üle 60 ettevõtte – arhitektuuribüroodest logistikafirmadeni.
TTK õppimisvõimalustega tutvumiseks on gümnasistidele ja kutsekooli õpilastele töötoad ning majatuurid. Nendele registreerumine avaneb karjääripäeva kodulehel veebruaris.

Lisainfo ja registreerimine Tallinna Tehnikakõrgkooli kodulehel.

Kaitseväe Akadeemia lahtiste uste päev
2024-03-08 09:00 - 14:30 (Europe/Tallinn) | Kaitseväe Akadeemia, Riia 12, Tartu, Eesti
Kaitseväe Akadeemial on heameel kutsuda gümnaasiumi õpilasi lahtiste uste päevadele, et tutvuda Eesti ainukese riigikaitselise kõrgkooli õppimistingimuste ja eluoluga. Päev toimub kahes vahetuses – esimene vahetus kell 09.00-11.30 ning teine vahetus kell 12.00-14.30. Mõlemas vahetuses on limiteeritud osalejate arv ning kui osalejate arv on täitunud, teavitame sellest kodulehel.
Lahtiste uste päeval on külastajatel võimalik tutvuda Kaitseväe Akadeemia õppimisvõimalustega, kaitseväes kasutusel oleva relvastuse ja varustusega, näha õppimistingimusi ja eluruume ning kuulda tudengite vaba aja veetmise võimalustest. Huvilised saavad infot ka sisseastumistingimuste ja õppesuundade kohta. Samuti on võimalus külastada Kaitseväe Akadeemia muuseumi, mille väljapanek tutvustab Eesti sõjaajalugu ning sõjalist haridust.
Lahtiste uste päevale ootame nii gruppe kui üksikkülastajaid:

Grupiga külastamiseks palume kirjutada aadressil mari-liis.paaren@mil.ee. Palun märkida ära kool, grupi suurus, õpilaste vanusevahemik (klass) ning teile sobiv vahetuse aeg.
Üksikkülastajatel on võimalik ennast lahtiste uste päevale registreerida SIIN.

Registreerimine on avatud kuni 4. märts 2024.

Lisainfo Kaitseväe Akadeemia kodulehelt.

Tallinna Tervishoiu Kõrgkooli avatud uste päev ja karjääripäev
2024-03-08 10:00 - 13:00 (Europe/Tallinn) | Tallinna Tervishoiu Kõrgkool, Kännu 67, Tallinn, Harjumaa, 11441, Eesti
Reedel, 8. märtsil 2024 toimub Tallinna Tervishoiu Kõrgkooli Tallinna õppehoones (Kännu 67) taas avatud uste päev ja karjääripäev, kus kõrgkool tutvustab huvilistele õppimisvõimalusi ning samal ajal saavad kõrgkooli tulevased ja praegused õppurid tutvuda tervishoiusektori asutuste poolt pakutavate praktika- ja karjäärivõimalustega.
Lisainfo ja registreerimine Tallinna Tervishoiu Kõrgkooli kodulehel.

E-tund "Tühistamiskultuur"
2024-03-08 12:00 - 13:00 (Europe/Tallinn)
Tartu Ülikooli meediauuringute kaasprofessor Maria Murumaa-Mengel annab gümnasistidele loengu tühistamiskultuurist (cancel culture).
Sel kohtumisel keskendutakse sotsiaalmeedia mõjule avalikus diskursuses ja julgustatakse õpilasi mõtlema keerukatele sotsiaalsetele dünaamikatele digiajastul.
Rohkem infot leiate peagi aadressilt: https://etunnid.tagasikooli.ee/tulekul-e-tunnid/
